**Bekecs Község Önkormányzat Képviselő-testületének**

**14/2020. (XII.15.) önkormányzati rendelete**

**a helyi iparűzési adóról szóló 13/2015. (IX.15.) önkormányzati rendelet módosításáról**

Bekecs Község Önkormányzatának Polgármestere a vészhelyzet kihirdetéséről szóló 478/2020.(XI.3.) Korm. rendelet 1. §-ában kihirdetett vészhelyzetre figyelemmel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a Képviselő-testület feladat- és hatáskörét gyakorolva,

a helyi adókról szóló 1990. évi C. törvény 1. § (1) bekezdésében és a 6. §-ában kapott felhatalmazás alapján, Magyarország helyi önkormányzatairól szóló 2011. CLXXXIX. törvény 13. § (1) bekezdés 13. pontjában, valamint az Alaptörvény 32. cikk (1) bekezdés a) és h) pontjában meghatározott feladatkörében eljárva a következőket rendeli el:

**1. §**

A helyi iparűzési adóról szóló Bekecs Község Önkormányzata Képviselő-testületének 13/2015(IX.15.) rendelet (a továbbiakban: Ör.) bevezetője helyébe a következő rendelkezés lép:

„Bekecs Község Önkormányzatának Képviselő-testülete a helyi adókról szóló 1990. évi C. törvény 1. § (1) bekezdésében és a 6. §-ában kapott felhatalmazás alapján, Magyarország helyi önkormányzatairól szóló 2011. CLXXXIX. törvény 13. § (1) bekezdés 13. pontjában, valamint az Alaptörvény 32. cikk (1) bekezdés a) és h) pontjában meghatározott feladatkörében eljárva a következőket rendeli el:”

**2. §**

Az Ör. 1.§ helyébe a következő rendelkezés lép:

„1.§ Bekecs Község Önkormányzatának Képviselő-testülete illetékességi területén végzett iparűzési tevékenység esetén helyi iparűzési adót vezet be.”

**3. §**

Az Ör. 2.§ (1) bekezdés helyébe a következő rendelkezés lép:

„(1) Iparűzési tevékenység esetén az adó évi mértéke az adóalap 2 %-a.”

**4. §**

Az Ör. 3.§ helyébe a következő rendelkezés lép:

„Jelen rendeletben nem szabályozott kérdésekben a helyi adókról szóló 1990. évi C. törvény és az adózás rendjéről szóló 2017. évi CL. törvény rendelkezéseit kell alkalmazni.”

**5. §**

Hatályát veszti az Ör. 2. § (2) bekezdése.

**6. §**

Ez a rendelet 2021. január 1. napján lép hatályba.

dr. Bodnár László Barta Csilla

polgármester jegyző